[bookmark: _GoBack]BENDRADARBIAVIMO SUTARTIS
DĖL VIEŠOJO TRANSPORTO PASLAUGŲ ORGANIZAVIMO

2023m.                     d. Nr. AS-



I. SUTARTIES ŠALYS
[bookmark: _Hlk124766756]	Klaipėdos rajono savivaldybė, atstovaujama Klaipėdos rajono savivaldybės mero Broniaus Markausko, veikiančio pagal Klaipėdos rajono savivaldybės tarybos 2023 m. gegužės    d.          sprendimą Nr.    , ir Šilutės rajono savivaldybė, atstovaujama Šilutės rajono savivaldybės mero Vytauto Laurinaičio, veikiančio pagal Šilutės rajono savivaldybės tarybos 2023 m.                       sprendimą Nr.    (toliau abu kartu Šalys), siekdamos pagerinti Klaipėdos rajono ir Šilutės rajono savivaldybių gyventojų susisiekimo viešuoju transportu paslaugas, sudarė šią bendradarbiavimo sutartį (toliau Sutartis).
II. SUTARTIES DALYKAS
	1. Klaipėdos rajono ir Šilutės rajono savivaldybių bendradarbiavimas, organizuojant ir finansuojant viešojo susisiekimo maršrutą Klaipėda–Priekulė–Ventė (toliau – Maršrutas), pagal Sutartyje numatytas sąlygas.
		III. ŠALIŲ ĮSIPAREIGOJIMAI
	2. Klaipėdos rajono ir Šilutės rajono savivaldybės arba savivaldybių įgaliotos įstaigos įsipareigoja dalytis informacija, susijusia su viešojo transporto organizavimu, priimant sprendimus, reikalingus organizuojant Maršruto viešojo transporto paslaugų teikimą.
	3. Šalys įsipareigoja bendradarbiauti organizuojant viešojo transporto paslaugų teikimą Maršrutu nustatant:
	3.1. autobusų maršrutus ir tvarkaraščius;
	3.2. konkursų vežėjams parinkti organizavimo sąlygas.
	4.  Šalys susitaria, kad:
 	4.1. Maršrutą paveda organizuoti VšĮ „Klaipėdos keleivinis transportas“;
	4.2. Nuo spalio 1 d. iki balandžio 30 d. Maršrutas  trumpinamas iki Kintų;
[bookmark: _Hlk131509813]	4.3. Nuo gegužės 1 d. iki rugsėjo 30 d. Vežėjui išlaidas (negautas pajamas) už keleivių vežimą Maršrutu, kuriems Lietuvos Respublikos transporto lengvatų įstatymu suteikta teisė į keleivinio kelių transporto lengvatas (toliau – Išlaidos) ir Vežėjui nuostolius, patirtus vykdant keleivinio kelių transporto viešųjų paslaugų įsipareigojimus (toliau – Nuostoliai) pagal Maršrutu atliktą ridą Šalys kompensuoja:
[bookmark: part_dddacca05bfa4ec486ad8c46638ecc79]	4.3.1. Klaipėdos rajono savivaldybė 56 procentus – Išlaidų pagal faktinę Maršrute su nuolaida parduotų važiavimo bilietų negautų pajamų sumą ir 56 procentus Nuostolių pagal faktinę ridą.
	4.3.2. Šilutės rajono savivaldybė 44 procentus – Išlaidų pagal faktinę Maršrute su nuolaida parduotų važiavimo bilietų negautų pajamų sumą ir 44 procentus Nuostolių pagal faktinę ridą.
4.4. Nuo spalio 1 d. iki balandžio 30 d. Vežėjui Išlaidas ir Nuostolius Šalys kompensuoja:
4.4.1. Klaipėdos rajono savivaldybė –  70 procentų Išlaidų pagal faktinę Maršrute su nuolaida parduotų važiavimo bilietų negautų pajamų sumą ir 70 procentų  Nuostolių pagal faktinę ridą.
4.4.2. Šilutės rajono savivaldybė –  30 procentų Išlaidų pagal faktinę Maršrute su nuolaida parduotų važiavimo bilietų negautų pajamų sumą ir 30 procentų Nuostolių pagal faktinę ridą.
	5. Atsiradus nepalankioms aplinkybėms susitarusių Šalių veiklai vykdyti, Šalys įsipareigoja kartu imtis veiksmų tiems trikdžiams pašalinti.
    
IV. SUTARTIES GALIOJIMO IR JOS NUTRAUKIMO SĄLYGOS

	6. Sutartis įsigalioja ją pasirašius abiem Šalims ir galioja penkerius metus. Sutartis gali būti pratęsiama arba nutraukiama Šalių susitarimu.
	7. Sutarties sąlygos privalomos abiem Šalims, jos gali būti pakeistos, papildytos abiejų šalių raštišku susitarimu, kuris tampa sudėtine šios Sutarties dalimi.

V. ATSAKOMYBĖ IR  GINČŲ SPRENDIMO TVARKA

	8. Visi ginčai dėl Sutarties nuostatų sprendžiami Šalių derybomis.
	9. Šalims nesusitarus, ginčas sprendžiamas Lietuvos Respublikos įstatymų nustatyta tvarka.

		VI. BAIGIAMOSIOS NUOSTATOS


	10. Sutartis sudaryta dviem vienodą juridinę galią turinčiais egzemplioriais – po   vieną kiekvienai Šaliai.
	11. Visi šios Sutarties pakeitimai ir papildymai galioja tik tada, kai jie yra surašyti raštu ir patvirtinti abiejų Šalių parašais bei antspaudais.



VII. SUTARTIES ŠALIŲ REKVIZITAI IR PARAŠAI


PRITARTA
Šilutės rajono savivaldybės
tarybos 2023 m. kovo    d.
sprendimu Nr. T1-



Klaipėdos rajono savivaldybė		Šilutės rajono savivaldybė		

Klaipėdos g.2, LT-96130 Gargždai		Dariaus ir Girėno g. 1, LT-99133 Šilutė
Tel. (8 46) 47 20 25			Tel.  ( 8 441 ) 79 227
Kodas 188773688			Kodas 188723322
A. s. LT804010040200090057		A. s. LT13 7300 0101 1319 4651       
„Luminor“ bankas			„Swedbank“ AB
Banko kodas 40100			Banko kodas 73000

Klaipėdos rajono savivaldybės meras		Šilutės rajono savivaldybės meras

Bronius Markauskas			Vytautas Laurinaitis

	
